  Туспуктэм: Удмуртиысь физической культурая но спортъя министерстволэн пресс-службаез Наталия Сильвестрова Удмуртиысь спортсменъёс студентъёслэн спортъя XIII огъяросси фестивалязы одӥг зарни но кык бронза медаль басьтӥзы. Ӵошатсконъёс Ставропольын ортчизы. Со сярысь элькунысь физической культурая но спортъя министерстволэн пресс-службаез ивортӥз. Ужрадэ кунлэн 24 улосвылысьтыз 800 пала студентъёс пыриськизы. Соос дзюдоя, мини-футболъя, капчи атлетикая, ӝӧквыл теннисъя, 3x3 баскетболъя, уянъя, компьютер спортъя, шахматъя, ГТО многоборьея ӵошатскизы. Озьы ик викторинаын тодон-валанъёссэс эскеризы. Удмуртилэсь данзэ Ижысь техникая кун университетысь, Удмурт кун университетысь, Удмурт агарной универсиеттысь но Глазкарысь инженерно-педагогической университетысь студентъёс утизы. Ижкарысь техникая М. Т. Калашников нимо кун университетын дышетскисьёс шахматэн шудонъёсын нырысетӥ инты басьтӥзы. Удмурт кун университетысь студентъёс 3x3 баскетболъя куинетӥ луизы. 800 метре бызьылонын Анастасия Рябова бронза медаль утӥз. Тодэ вайытом, Глазкарын пиналъёс пӧлын следж-хоккеен шудонъя огъяросси ӵошатсконъёс ортчозы. Тегъёс: Спорт студентъёс фестиваль ӵошатсконъёс Удмуртия  